
Тергеп-тексеру жүргізу нәтижелері туралы ақпарат

[bookmark: _GoBack]      1. Тергеп-тексеру жүргізудің негізі: 2026 жылғы 09 қыркүйектегі шұғыл хабарлама  диагнозы  А15.0 «Оң жақ өкпенің инфильтративті туберкулезі, себілу және ыдырау фазасы, МБТ +, дәріге төзімді туберкулез (ДТТ), ДЕБ 1А тобы» диагнозымен туберкулез жағдайының тіркелгені, жағдайдың түрі жаңа жағдай екендігі көрсетілген.
      2. Тергеп-тексеру жүргізетін бақылау және қадағалау органы: Аршалы аудандық санитарлық-эпидемиологиялық бақылау басқармасы.
      3. Тартылған сарапшылар (деректерді пайдалануға келісім): қатыспаған.
      4. Тергеп-тексеру жүргізу мерзімі: 2026 жылғы 11 қыркүйектен 02 қазанға дейін.
      5. Тергеп-тексеру жүргізілген жеке және (немесе) заңды тұлғалар: Субъект- Ақмола облысының денсаулық сақтау басқармасына қарасты «Аршалы аудандық ауруханасы» ШЖҚ КМК.  Объект -  Ақбұлақ ауылының фельдшерлік-акушерлік пункті.
       6. Халықтың санитариялық-эпидемиологиялық саламаттылығы саласындағы 
нормативтік құқықтық актілер талаптарының анықталған бұзушылықтарының 
себептері мен сипаты: Туберкулезбен ауыратын науқаспен байланыста болуына байланысты есепте тұрған байланыста болған адамға динамикалық медициналық бақылау қамтамасыз етілмеген, тексеруден уақтылы өтуіне бақылау жүргізілмеген, флюорографиялық тексеруден өтуге жататын адамдардың тізімдері сапасыз жасалған, флюорографиялық тексеруден өткізу жоспарының орындалуына бақылау жүргізілмеген бұл Қазақстан Республикасы Денсаулық сақтау министрінің міндетін атқарушының 2022 жылғы 28 наурыздағы № ҚР ДСМ-29 «Инфекциялық аурулардың (туберкулездің) алдын алу бойынша санитариялық-эпидемияға қарсы, санитариялық-профилактикалық іс-шараларды ұйымдастыруға және жүргізуге қойылатын санитариялық-эпидемиологиялық талаптар» санитариялық қағидаларын бекіту туралы» бұйрығының 13, 63 және 69-тармақтарының, сондай-ақ Қазақстан Республикасы Денсаулық сақтау министрінің 2020 жылғы 30 қарашадағы № ҚР ДСМ-214/2020 «Туберкулездің профилактикасы жөніндегі іс-шараларды жүргізу қағидаларын бекіту туралы» бұйрығының 4-2-тармағының талаптарын бұзу болып табылады.
7. Халықтың санитариялық-эпидемиологиялық саламаттылығы саласындағы        нормативтік құқықтық актілердің талаптарын бұзуға жол берген жеке және (немесе) заңды тұлғалар: Ақбұлақ ауылының фельдшерлік-акушерлік пунктінің аға дәрігері.
  8. Қабылданған шаралар: Медициналық ошақты тексеру мақсатында медицина қызметкерлерімен бірлескен шығу ұйымдастырылды. Байланыста болған адамдар тобы анықталып, оларға тексеру жүргізілді. Тексеру нәтижесінде туберкулезбен ауыратын науқастар анықталған жоқ. Байланыста болған адамдар медициналық бақылауға алынды.
Үй  ошағында қорытынды дезинфекция жүргізілді.
Сонымен қатар, байланыста болған адамдар арасында туберкулездің алдын алу мәселелері бойынша ақпараттық-түсіндіру жұмыстары жүргізілді.
Анықталған бұзушылықтар бойынша Ақбұлақ ауылының фельдшерлік-акушерлік пунктінің аға дәрігеріне 42 350 теңге мөлшерінде әкімшілік айыппұл салынды.
